कर्नाटक चुनाव के मद्देनजर कांग्रेस ने अपने उम्मीदवारों की पहली लिस्ट जारी कर दी है। पार्टी की पहली लिस्ट में 218 उम्मीदवारों के नाम है। लेकिन इस लिस्ट के जारी होते ही राज्य में बवाल मच गया है। अपने-अपने नेताओं को टिकट ना मिलने से नाराज कार्यकर्ताओं ने पार्टी दफ्तर में जमकर बवाल काटा है। इस हंगामे के दौरान कांग्रेस कार्यकर्ताओं ने यहां जमकर तोड़फोड़ किया। कार्यकर्ताओं का गुस्सा कार्यालय में रखी कुर्सियों पर फूटा। इस हंगामे और तोड़फोड़ का एक वीडियो भी सामने आया है।